钦定古今图书集成/明伦汇编/交谊典/第072卷 > 《与李季章书》朱熹
## 钦定古今图书集成/明伦汇编/交谊典/第072卷 > 《与李季章书》朱熹

“平生少年日，分手易前期。及此同衰暮，非复别离时。
勿言一樽酒，明日难重持。梦中不识路，何以慰相思。”
《史院同僚饯别灵芝，坐间或诵此言》。季章见谓，生平
亦甚爱此，盍书以见赠。予谓如仆，乃知此味季章未
也，胡为亦爱此也？既而思之，解携之际，但有一人衰
暮，便足令满坐作恶，乃知隐侯之犹有所未尽也。因
并书以寄季章。以为如何也。